Diari Oficial de la Generalitat Valenciana


Sumari del DOGV 8645, del 30-09-2019 (2019/9154)

Extracte de la Resolució de 5 de setembre de 2019, de la vicerectora d'Estudis i Política Lingüística, per la qual es convoquen els premis Càtedra de Drets Lingüístics 2019 a l'estudi dels drets lingüístics, i la garantia i materialització real d'aquests en tesis doctorals aprovades en les universitats públiques espanyoles amb menció cum laude.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8645

Data del DOGV
:   30-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9154


Data del document
:   05-09-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 5 de setembre de 2019, de la vicerectora d'Estudis i Política Lingüística, per la qual es convoquen els premis Càtedra de Drets Lingüístics 2019 a l'estudi dels drets lingüístics, i la garantia i materialització real d'aquests en tesis doctorals aprovades en les universitats públiques espanyoles amb menció cum laude. [2019/9154]  
BDNS (identif.): 474569.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar-hi els estudiants i les estudiants de qualsevol titulació oficial de les universitats espanyoles que hagen aprovat una tesi doctoral amb esment cum laude en qualsevol llengua oficial de les comunitats autònomes de l'estat o en anglès, en el curs 2018/2019, entre l'1 d'octubre de 2018 i el 30 de setembre de 2019..  
  
Segon. Objecte  
L'objectiu d'aquesta convocatòria és premiar l'estudi dels drets lingüístics, i la seua garantia i materialització real en les tesis doctorals aprovades amb esment cum laude en les universitats públiques espanyoles.  
La finalitat d'aquests premis és fomentar entre l'estudiantat universitari els fonaments teòrics i les estratègies o mesures per a la materialització i la garantia real dels drets lingüístics i el multilingüisme.  
  
  
Tercer. Bases reguladores  
https://www.uv.es/uvcatedres/Derechos\_Ling\_Tesis\_val.pdf  
  
Quarta. Quantia  
Els premis es finançaran a càrrec del capítol VII del pressupost de la Universitat de València, orgànica 3947993513 del Departament de Dret Constitucional, Ciència Política i de l'Administració, per un import de 4.500 euros per a l'exercici 2019.  
El premi a la millor tesi doctoral està dotat amb 3.000 euros. Hi haurà també un accèssit per a una tesi, dotat amb 1.500 euros.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de la convocatòria en el Diari Oficial de la Generalitat Valenciana fins al 15 d'octubre de 2019 a les 14 hores.  
  
València, 5 de septiembre de 2019.- La rectora, p. d. (DOGV 27.06.2019), la vicerectora d'Estudis i Política Lingüística: Isabel Vázquez Navarro.